
NOTĂ DE FUNDAMENTARE


	
	Planului Național de Redresare și Reziliență, Componenta 15 – Educație construirea, echiparea și operaționalizarea a 110 creșe, Investiția “Construire și dotare creșă pe Calea Unirii, nr.58 în orașul Boldești-Scăeni, județul Prahova”
	Titlu apel proiect: PNRR/2022/C15


	1.



	Descrierea pe scurt a situației actuale (date statistice, elemente specifice, etc.)


	În orașul Boldești-Scăeni funcționează 6 grădinițe cu 291 de preșcolari, 2 școli cu un număr de 890 elevi și Liceul Tehnologic ,,Teodor Diamant’’ orașul Boldești-Scăeni cu 446 elevi.
Orașul Boldești-Scăeni este format din 3 cartiere: Boldești, Scăeni, Balaca și localitatea componentă Seciu.
In cartierul Scăeni există Grădinița cu program prelungit (creșa) situată pe str. Fagului, nr.2A, număr cadastral 21995, în care iși desfășoară activitatea:
-1 grupă cu program prelungit (creșa) cu 20 copii cu vârsta intre 1 an și 10 luni-3 ani.
-2 grupe cu program prelungit cu 25 de copii/fiecare grupa cu vârsta 3 ani-6 ani, respectiv 50 copii în total;
-1 grupă cu program normal cu 25 copii cu vârsta între 3-6 ani.
Intrucât sediul Gradiniței cu program normal situată pe str. Fagului, nr.5B este intr-o stare avansată de degradare, necorespunzătoare desfășurării activității educative preșcolare, cele 3 grupe cu copiii intre 3-6 ani, respectiv 75 copii enumerați mai sus, iși desfășoară activitatea tot în clădirea creșei, situată pe strada Fagului, nr.2A.
Astfel, din cauza lipsei spațiului, desfășurararea tututor activităților copiilor cu vârsta între 1 an și 10 luni-3 ani, se realizează în aceeași sală (masă, dormit și joacă). Nu există sală separată pentru dormit, pentru sală de mese și sală de joacă.
La Recensământul populației României din anul 2011, populația Orașului Boldești-Scăeni era de 11.689 locuitori, populația cu vârsta sub 5 ani - în anul 2020 era de 576 copii. 
Conform informațiilor primite de la Direcția de Asistență Socială prin adresa nr.9079/11.05.2022, în perioada ian. 2019 - apr. 2022 s-au inregistrat un număr mediu anual de 115-120 de cereri pentru acordarea alocației de stat pentru copii, media fiind de 10-12 cereri noi in fiecare lună. Pe baza acestor date, estimăm că în prezent, in localitate trăiesc 350-360 de copii cu vârsta sub 3 ani. Dintre aceștia, 6 copii provin din familii beneficiare de venit minim garantat iar 12 din familii beneficiare de alocația pentru susținerea familiei.
S.P.C.L.E.P (Evidența persoanelor) din Orașul Boldești-Scăeni ne-a comunicat prin adresa nr.9083/13.05.2022 că la nivelul orașului, la data de 13.05.2022 există 447 copii cu vârsta cuprinsă între 0-3 ani.
În prezent în cartierele Boldești și Balaca precum și în localitatea componentă Seciu nu există nici o Grădiniță cu program prelungit (creșă).
Având în vedere cele menționate mai sus și ținând cont de reglementările legale în vigoare la această dată, respectiv: Legea Educatiei Nationale Nr. 1/2011, NP 011-97- Normativ privind proiectarea, realizarea si exploatarea constructiilor pentru gradinitie de copii, Ordinul nr. 1456 din 25 august 2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor precum și pe baza informațiilor primite de la Direcția de Asistență Socială, S.P.C.L.E.P (Evidența persoanelor), Cabinetele Medicale Individuale ale Doctorilor de Familie din orașul Boldești-Scăeni, rezultă necesitatea construirii unei creșe pentru maxim 4 grupe/40 copii în cartierul Boldești prin realizarea obiectivului de investiții “Construire și dotare creșă pe Calea Unirii, nr.58 în orașul Boldești-Scăeni, județul Prahova”. 

	2.
	Necesitatea și oportunitatea investiției pentru care se aplică


	Necesitatea si oportunitatea promovarii acestei investitii o reprezintă:
- crearea unui microclimat corespunzător și plăcut atât pentru copii, cât și pentru cadrele educaționale;
- imbunătățirea condițiilor de desfășurare a procesului educativ; - asigurarea unui serviciu de educație de calitate in care fiecărui copil să i se urmărească evoluția, să fie testat și tratat individual;
- creșterea exigențelor referitoare la pregătirea copiilor odată cu accesul la informații.
Necesitatea investitiei este fundamentată intr-o serie de documente strategice, dintre care amintim: Strategia de Dezvoltare Durabilă a orașului Boldești-Scăeni pentru perioada 2021-2027 (la pagina 148), Strategia de dezvoltare durabilă a Judeţului Prahova pentru perioada 2021-2027 (la pagina 216).
Prin această investiție, Primăria orașului Boldești-Scăeni își propune construirea unei creșe pentru maxim 4 grupe/40 copii Terenul pe care se propune construirea creșei este localizat în intravilanul orașului Boldești-Scăeni și aparține domeniului public al localității.

	3.
	Corelarea cu proiecte deja implementate la nivel local


	1."Dezvoltarea infrastructurii în zona marginalizată I (strada Poienilor și Calea Unirii), oraș Boldești-Scăeni, județul Prahova"-  Programul Dezvoltare locala, reducerea saraciei si cresterea incluziunii romilor finantat prin Granturile SEE si Norvegiene 2014-2021.
2."Gospodarie apa Seciu in orasul Boldesti-Scaeni, judetul Prahova" - Programul National de Dezvoltare Locala
3."Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA“ - Programul privind sprijinirea eficienţei energetice şi a gestionării inteligente a energiei în infrastructura de iluminat public - ADMINISTRAȚIA FONDULUI PENTRU MEDIU

	4.
	Corelarea cu proiecte în curs de implementare de la nivel local


	1."Extindere si modernizare retele de canalizare in orasul Boldesti-Scaeni, judetul Prahova" – Programul National de Dezvoltare Locala.
2."Modernizare si extindere statie de epurare in orasul Boldesti-Scaeni, judetul Prahova"- Programul National de Dezvoltare Locala.
3."Teren de sport multifunctional Liceul Tehnologic Teodor Diamant Boldesti-Scaeni, judetul Prahova"- Programul National de Dezvoltare Locala.
4."Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni, Cod SMIS2014+: 126450" - Programul Operaţional Regional 2014-2020, Axa prioritară 13 - Sprijinirea regenerării orașelor mici și mijlocii, Prioritatea de Investiții 9B – Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale, Obiectiv specific 13.1 – Îmbunătățirea calității vieții populației în orașele mici și mijlocii din România.

	5.
	Corelarea cu celelalte proiecte pentru care se aplică la finanțare


	1.„Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” – PNRR/2022/C10
2.”Eficientizarea energetică a clădirii Liceului tehnologic Teodor Diamant, oraș Boldești-Scăeni”- PNRR/2022/C10

	6.
	Efectul pozitiv previzionat prin realizarea obiectivului de investiții


	Invatamantul prescolar constituie prima treapta a sistemului de educatie si instruire si are drept scop principal pregatirea multilaterala a copilului pentru viata, in vederea integrarii in activitatea scolara. Pentru realizarea acestui obiectiv se are in vedere dezvoltarea capacitatilor creative prin valorificarea potentialului psihofiziologic si intelectual al copilului.
Prin formele sale specifice, activitatea educativă preșcolară dezvoltă gândirea critică și stimulează implicarea tinerei generații in actul decizional, in contextul respectării drepturilor omului și al asumării responsabilităților sociale, realizându-se astfel o simbioză lucrativă intre componenta cognitivă și cea comportamentală.
Obiectivele generale ale educatiei timpurii anteprescolare vizeaza urmatoarele aspecte:
a) stimularea diferentiata a copilului in vederea dezvoltarii sale individuale in plan intelectual, socio-afectiv si psihomotric, tinand cont de particularitatile specifice de varsta ale acestuia si de potentialul sau evaluat;
b) realizarea unui demers educational bazat pe interactiunea activa a adultului, rutina zilnica, organizarea eficienta si protectiva a mediului si a activitatilor de invatare;
c) promovarea jocului ca forma de activitate, metoda, procedeu si mijloc de realizare a demersurilor educationale la varstele timpurii;
d) promovarea interactiunii cu ceilalti copii prin activitati de grup specifice varstei;
e) sprijinirea parintilor si familiei in educatia timpurie a copiilor.

	7.
	Modul de îndeplinire a condițiilor aferente investițiilor


	Prin implementarea proiectului “Construire și dotare creșă pe Calea Unirii, nr.58 în orașul Boldești-Scăeni, județul Prahova”  se vor realiza:
•	Lucrări pentru amenajarea terenului, lucrări de demolare pentru eliberarea terenului;
•	Lucrări de construire și dotare a obiectivului de investiții;
•	Proiectare și asistență tehnică
•	Asigurarea utilităților necesare obiectivului de investiții;
Caracteristici teren:
•Pe terenul propus a se realiza investiția există la această dată 3 construcții, C1, C2, C3 care se află intr-un stadiu avansat de degradare și pentru care s-a propus ca soluție optimă demolarea in urma intocmirii expertizei tehnice, acestea prezentând un risc ridicat de prăbușire.
•Conform extrasului de carte funciară nr.27124 suprafața de teren este de 4.342 mp, terenul este localizat in intravilanul orașului Boldești-Scăeni, este liber de sarcini și inscris în domeniul  public al orașului Boldești-Scăeni. 
•Terenul este în legătură cu unități sanitare pentru copii, are acces la mijloacele de transport în comun și să are legatură cu rețeaua de circulație majoră;
•Terenul nu este amplasat în zone cu risc de inundații, viituri de apă, cu risc de alunecare a terenului sau eroziuni de orice fel, cu risc de surpare a terenului învecinat, în vecinatatea structurii radioactive, degajări de gaze poluante, izvoare de apă, vecinatăți cu pericol de prăbusire ce ar bloca toate căile de acces pe o raza de 200 m;
•Necesarul de spațiu verde va fi de minim 20%, pe teren natural;

	8.
	Descrierea procesului de implementare


	UAT Oraș Boldești-Scăeni va asigura managementul proiectului pe toată perioada de pregătire, verificare, implementare a acestuia.
Echipa de implementare a proiectului va fi alcătuită din persoane angajate la nivelul UAT Oraș Boldești-Scăeni, in cadrul Serviciului Urbanism, Amenajarea Teritoriului, Programe, Proiecte, Achiziții, Cadastru, Control Comercial și Transport Local, Serviciului Patrimoniu Local, Serviciului buget finanțe contabilitate, impozite și taxe, resurse umane și salarizare.
Astfel, echipa de implementare a proiectului va asigura: depunerea cererii de finanțare, obținerea avizelor și a autorizației de construire iar după semnarea contractului de finanțare se va ocupa de activitățile de achiziții publice pentru serviciile de întocmire: Documentație tehnico-economică – SF/DALI, Proiect Tehnic, Asistență Tehnică, verificator, supervizare dirigenție, publicitate, execuția lucrărilor precum și de cererile de rambursare și raportările trimestriale.

	9.
	Alte informații


	Clădirea nou­construită va respecta obiectivul privind necesarul de energie primară cu cel puțin 20 % mai mic decât cerința pentru clădirile al căror consum de energie este aproape egal cu zero conform orientărilor naționale, ceea ce se va asigura prin certificate de performanță energetică.






NUME ȘI PRENUME  BUCUROIU CONSTANTIN
DATA 		………………………………………
SEMNĂTURA 	………………………………………


1



4

